[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 18.1.2008

COM(2008) 15 окончателен

ПРЕДВАРИТЕЛЕН ПРОЕКТ НА КОРИГИРАЩ БЮДЖЕТ № 1 НА ОБЩИЯ БЮДЖЕТ ЗА 2008 ГОДИНА

РАЗХОДНА ЧАСТ НА БЮДЖЕТА ПО РАЗДЕЛИ Раздел III – „Комисия“

(представена от Комисията)

ПРЕДВАРИТЕЛЕН ПРОЕКТ НА КОРИГИРАЩ БЮДЖЕТ № 1НА ОБЩИЯ БЮДЖЕТ ЗА 2008 ГОДИНА

РАЗХОДНА ЧАСТ НА БЮДЖЕТА ПО РАЗДЕЛИРаздел III – „Комисия“

Като взе предвид:

- Договора за създаване на Европейската общност, и по-специално член 272 от него,

- Договора за създаване на Европейската общност за атомна енергия, и по-специално член 177 от него,

- Регламент (EО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности[1], последно изменен с Регламент (EО, Евратом) № 1995/2006 на Съвета[2], и по-специално член 37 от него,

Европейската комисия представя на бюджетния орган предварителния проект на коригиращ бюджет № 1 на бюджета за 2008 г. с мотивите, изложени в обяснителния меморандум.

СЪДЪРЖАНИЕ

ПРЕДВАРИТЕЛЕН ПРОЕКТ НА КОРИГИРАЩ БЮДЖЕТ № 1 НА ОБЩИЯ БЮДЖЕТ ЗА 2008 ГОДИНА РАЗХОДНА ЧАСТ НА БЮДЖЕТА ПО РАЗДЕЛИ Раздел III – „Комисия“ 1

ПРЕДВАРИТЕЛЕН ПРОЕКТ НА КОРИГИРАЩ БЮДЖЕТ № 1 НА ОБЩИЯ БЮДЖЕТ ЗА 2008 ГОДИНА РАЗХОДНА ЧАСТ НА БЮДЖЕТА ПО РАЗДЕЛИ Раздел III – „Комисия“ 2

1. Въведение 4

2. Мобилизиране на средства от фонд „Солидарност“ на ЕС 4

2.1. Обединено кралство: Наводнения юни/юли 2007 г. 5

2.2. Финансиране 6

3. Изпълнителни агенции в областта на научните изследвания 6

3.1. Изпълнителна агенция на Европейския съвет за научни изследвания (ERCEA) 8

3.2. Изпълнителна агенция за научни изследвания (REA) 8

4. Изменение на щатното разписание на агенция FRONTEX 10

5. Програма „Галилео“ – административно управление 10

6. Извънредни разходи за кризи 11

ОБОБЩЕНА ТАБЛИЦА ПО ФУНКЦИИ ОТ ФИНАНСОВАТА РАМКА 12

ОБЩА ПРИХОДНА ЧАСТ НА БЮДЖЕТА

ПРИХОДНА И РАЗХОДНА ЧАСТ НА БЮДЖЕТА ПО РАЗДЕЛИ

Общата приходна част на бюджета и приходната и разходната част на бюджета по раздели се изпращат поотделно чрез системата SEI-BUD. За информация като бюджетно приложение се прилага версия на английски език на общата приходна част на бюджета и приходната и разходната част на бюджета по раздели.

1. Въведение

Предварителният проект за коригиращ бюджет (ППКБ) № 1 за 2008 г. включва следните елементи:

- Мобилизиране на средства от фонд „Солидарност“ на Европейския съюз в размер на 162,4 млн. EUR като бюджетни кредити за поети задължения и за плащания, свързани с големите бури в Обединеното кралство през юни и юли 2007 г.

- Създаване на необходимата бюджетна структура за Изпълнителна агенция за научни изследвания (REA) и Изпълнителна агенция на Европейския съвет за научни изследвания (ERCEA).

- Изменение на щатното разписание на Европейската агенция за управление на оперативното сътрудничество по външните граници на държавите-членки на Европейския съюз (FRONTEX).

- Създаване на бюджетна позиция 06 01 04 12 Програма „Галилео“ – разходи за административно управление, какво се посочва в ревизираното предложение на Комисията COM(2007)535.

- Създаване на бюджетна статия 27 01 11 Извънредни разходи за кризи за финансиране на извънредните разходи, свързани с обявена криза. Бюджетният ред ще има запис „p.m.“.

Единствено мобилизирането на средства от фонд „Солидарност“ на Европейския съюз ще има нетно отражение върху бюджета.

2. Мобилизиране на средства от фонд „Солидарност“ на ЕС

През юни и юли 2007 г. след поредица от необичайно интензивни валежи, различни части на Обединеното кралство бяха засегнати от големи наводнения, причинили сериозни щети. В рамките на предвидения в член 4 от Регламент (EО) № 2012/2002 на Съвета[3] десетседмичен срок Обединеното кралство кандидатства за финансова помощ от фонд „Солидарност“ на ЕС във връзка с наводненията.

Службите на Комисията извършиха задълбочено проучване на заявлението за помощ в съответствие с Регламент (ЕО) № 2012/2002 на Съвета, и по-специално с членове 2, 3 и 4 от него. На 10 декември 2007 г. бе прието съобщение на Комисията (C/2007/6038) по повод заявление за мобилизиране на средства от фонд „Солидарност“ на Европейския съюз, представено от Обединеното кралство (наводнения 2007 г.).

Най-важните елементи от оценката могат да бъдат обобщени, както следва:

2.1. Обединено кралство: Наводнения юни/юли 2007 г.

Заявлението беше представено на Комисията на 20 август 2007 г. в рамките на десетседмичния срок след първото регистриране на щети на 12 юни 2007 г. Властите на Обединеното кралство предоставиха допълнителна информация на 26 октомври 2007 г. след поискване от службите на Комисията.

Макар наводненията да са се случили в различни части на Обединеното кралство (Англия, Северна Ирландия и Уелс) за период от няколко седмици, тези събития могат да се разглеждат като едно бедствие по смисъла на Регламента за фонд „Солидарност“, тъй като те са причинени от предопределящи неблагоприятни метеорологични условия в Обединеното кралство през лятото на 2007 г. с поредица от изключително силни валежи, довели до насищане на почвата и сериозни наводнения в резултат на това.

Бедствието е природно. Властите на Обединеното кралство изчисляват общите преки щети на 4 612 млн. EUR, което представлява третият най-голям размер на щети, причинени от едно бедствие от създаването на фонд „Солидарност“ през 2002 г. Понеже тази сума надвишава прага от 3 267 млн. EUR, приложим за Обединеното кралство за отпускане на средства от фонд „Солидарност“ (т.е. 3 млрд. EUR по цени от 2002 г.), бедствието е определено като „голямо природно бедствие“ и по тази причина попада в основното поле на приложение на Регламент (ЕО) № 2012/2002. Общите преки щети служат за основа при изчисляването на размера за финансова помощ. Финансовата помощ може да бъде използвана само за основни неотложни действия съгласно определението в член 3 от Регламента.

Властите на Обединеното кралство съобщиха за много сериозни щети на жилищни сгради (над 2 млрд. EUR), щети за фирмите (над 1 млрд. EUR) и селското стопанство (над 700 млн. EUR). Освен това, сериозно е повредена инфраструктурата особено в сектора на водоснабдяването/водопречистването, транспорта и образованието. Достоверността на съобщения от Обединеното кралство размер на щетите бе потвърдена от извадково проучване, извършено от Центъра за съвместни изследвания, с използване на данни от сателитни снимки.

Разходите за основните неотложни дейности, отговарящи на условията по член 3, параграф 2 от Регламент (ЕО) № 2012/2002, се оценяват от властите на Обединеното кралство на 356,7 млн. EUR и са разбити по типове дейности. Въз основа на информацията от британските власти става ясно, че действителните разходи по дейности, отговарящи на условията за финансиране, далеч надвишават размера на евентуалната субсидия от фонд „Солидарност“. Видовете дейности, които реално ще се финансират от фонда, ще бъдат ясно определени в споразумението за прилагане.

Властите в Обединеното кралство съобщиха, че в подпомаганите региони те възнамеряват също да използват финансиране от програмите на структурните фондове за 20002-2006 г. за цели, свързани с наводненията.

Британските власти потвърдиха, че подлежащите на финансиране дейности, посочени по-горе, не са обезпечени от застраховки.

В заключение, поради гореизброените причини се предлага приемането на заявлението, подадено от Обединеното кралство, относно наводненията през юни и юли 2007 г. в качеството им на „голямо бедствие“ и се предлага мобилизиране на средства от фонд „Солидарност“.

2.2. Финансиране

Наличният общ годишен бюджет на фонд „Солидарност“ е в размер на 1 млрд. EUR. През 2008 г. никакви ресурси не са били заделени за предишни искания, като по този начин сумата от 1 млрд. EUR остава в наличност.

Тъй като солидарността е главното основание за създаването на фонда, Комисията счита, че помощта от фонда трябва да бъде прогресивна. Това означава, че според досегашната практика делът на щетите, надвишаващ прага (от 0,6 % от БНД или 3 млрд. EUR по цени за 2002 г. в зависимост от това коя е по-ниската сума), следва да води до по-голям интензитет на помощта в сравнение със щетите под този праг. Прилаганият в миналото процент за определяне на отпусканите средствата при големи бедствия е бил 2,5 % от общите преки щети под прага и 6 % от щетите над прага. Предлага се прилагането на същите проценти в този случай.

Предложените от Комисията средства за отпускане от фонда се основават на предоставената от кандидатите информация, както следва:

(EUR) |

Преки щети | Праг | Сума на база 2,5 % | Сума на база 6% | Общ размер на предложената помощ |

Обединеното кралство/Наводнения юни/юли 2007 г. | 4 612 000 000 | 3 266 629 000 | 81 665 725 | 80 722 260 | 162 387 985 |

Общо | 162 387 985 |

Тази сума за обезщетяване ще остави поне 25 % в наличност във фонд „Солидарност“ на Европейския съюз за разпределение през последното тримесечие на годината, както се изисква в член 4, параграф 2 от Регламент (ЕО) № 2012/2002.

3. Изпълнителни агенции в областта на научните изследвания

В съответствие с член 166 от Договора за ЕО Европейският парламент и Съветът приеха с Решение № 1982/2006/ЕО от 18 декември 2006 г. Седмата рамкова програма на Европейската общност за научни изследвания, технологично развитие и демонстрационни дейности (2007—2013 г.) – Рамкова програма. Впоследствие Съветът прие на 19 декември 2006 г. специфичните програми „Капацитети“, „Сътрудничество“, „Идеи“ и „Хора“ за научни изследвания, технологично развитие и демонстрационни дейности – Специфични програми.

Рамковата програма предвижда създаване на Европейския съвет научни изследвания (ERC) като средство за изпълнение на специфична програма „Идеи“. С Решение 2007/134/ЕО от 2 февруари 2007 г. Комисията създаде Европейския съвет за научни изследвания, като определи Научния съвет и обяви създаването на специалната изпълнителна структура под формата на изпълнителна агенция. След консултации с управителния комитет на изпълнителните агенции и след като уведоми бюджетния орган, Комисията прие Решение 2008/37/ЕО на 14 декември 2007 г. за създаване на Изпълнителна агенция на Европейския съвет за научни изследвания за управление на специфичната общностна програма „Идеи“ в областта на граничните изследвания в изпълнение на Регламент (ЕО) № 58/2003 на Съвета.

В своите предложения за рамковите програми Комисията обяви също своето намерение да „изнесе навън под своя отговорност дейности, които генерират голям брой малки операции; изпълнителна агенция ще управлява по-конкретно действията „Мария Кюри“, подкрепата за МСП, както и административните задачи, свързани с други научноизследователски проекти, включително съвместни научноизследователски проекти.“

Деветата среща на управителния комитет на изпълнителните агенции се проведе на 14 ноември. Комитетът даде положително становище относно проекторешенията на Комисията за създаване на „Изпълнителна агенция за научни изследвания“ за управлението на определени области на специалните програми на Общността — „Хора“, „Капацитети“ и „Сътрудничество“, в сферата на изследователската дейност и за създаване на „Изпълнителната агенция на Европейския съвет за научни изследвания“ за управлението на специфичната програма на Общността „Идеи“ в областта на граничните изследвания в изпълнение на Регламент (ЕО) № 58/2003 на Съвета.

Комисията по бюджети на Европейския парламент бе информирана за резултатите от срещата и даде положително становище на своето събрание на 27 ноември 2007 г.

На 14 декември 2007 г. Комисията прие Решение C/2007/6262 за създаване на „Изпълнителна агенция за научни изследвания“ за управлението на определени области на специалните програми на Общността — „Хора“, „Капацитети“ и „Сътрудничество“, в сферата на изследователската дейност в съответствие с Регламент (ЕО) № 58/2003 на Съвета.

Настоящото предложение засяга създаването на съответните бюджетни редове за субсидирането на тези две агенции:

08 01 04 30 Изпълнителна агенция на Европейския съвет за научни изследвания

08 01 04 31 Изпълнителна агенция за научни изследвания

Не се изискват допълнителни бюджетни кредити за създаването на тези два нови бюджетни реда. Бюджетните кредити ще бъдат приспаднати от бюджетните редове за разходите за подкрепа на съответните области на политиката:

02 01 05 Разходи за подкрепа на изследователската дейност в област на политиката „Предприятия“

06 01 05 Съпътстващи разходи за изследователски дейности в област на политиката „Енергетика и транспорт“

08 01 05 Разходи за подкрепа на дейностите в област на политиката „Научни изследвания“

09 01 05 Разходи за подкрепа на изследователски дейности в област на политиката „Информационно общество и медии“

Икономиите в резултат на създаването на агенциите ще се използват за увеличаване на оперативните бюджетни кредити на съответните програмни области. През 2008 г. това ще доведе до увеличаване на оперативните бюджетни кредити в следните области:

02 04 01 01 Научни изследвания в областта на космическото пространство

02 04 01 02 Научни изследвания в областта на сигурността

08 10 01 Идеи

3.1. Изпълнителна агенция на Европейския съвет за научни изследвания (ERCEA)

За 2008 г. се предлага предоставяне на 19 994 000 EUR за бюджетни кредити за поети задължения и за плащания по ред 08 01 04 30. Тази сума ще се приспадне от бюджетен ред 08 01 05. Подробното описание е както следва:

Бюджетен ред | Описание | Сума (EUR) | Забележки |

08 01 05 01 | Разходи, свързани с изследователския персонал | 1 591 000 | 20 длъжностни лица, командировани от Комисията |

08 01 05 03 | Други разходи за управление в областта на изследванията | 18 403 000 | Други разходи за персонал, инфраструктура, административни и управленски разходи на ERCEA, съответстващи на задачите по специфична програма „Идеи“ |

Общо | 19 994 000 |

Изчислението се основава на разходите за персонал за 2007 г., индексирани с 2 % на година. Единичните разходи за 2007 г. са: срочно наети лица: 0,117 млн. EUR; договорно наети лица: 0,063 млн. EUR; командировани национални експерти: 0,068 милиона EUR. Разходите за 2008 г. се основават на средното присъствие на персонала на ERCEA за период от осем месеца.

Прехвърлянето на задачи към ERCEA се очаква да доведе до икономии в размер на 84 085 000 EUR за периода от 2008 г. до 2013 г. За 2008 г. се предлага увеличение на оперативните бюджетни кредити по ред 08 10 01 – Идеи с 3 619 000 EUR, както и намаление на ред 08 01 05 - Разходи за подкрепа на дейностите в област на политиката „Научни изследвания“ с 3 619 000 EUR:

Бюджетен ред | Описание | Сума (EUR) |

08 10 01 | Идеи | 3 619 000 |

08 01 05 | Разходи за подкрепа на дейностите в област на политиката „Научни изследвания“ | -3 619 000 |

3.2. Изпълнителна агенция за научни изследвания (REA)

За 2008 г. се предлага предоставяне на 14 601 000 EUR за бюджетни кредити за поети задължения и за плащания по ред 08 01 04 31. Тази сума ще бъде приспадната от бюджетни редове 02 01 05, 06 01 05, 08 01 05 и 09 01 05. Подробното описание е както следва:

Бюджетен ред | Описание | Сума (EUR) | Забележки |

02 01 05 01 | Разходи, свързани с изследователския персонал | 60 000 | 1 длъжностно лице, командировано от Комисията |

02 01 05 03 | Други разходи за управление в областта на изследванията | 1 809 000 | Други разходи за персонал, инфраструктура, административни и управленски разходи на REA, съответстващи на задачите на специфична програма „Сътрудничество“, свързани с област на политиката „Предприятия“ |

06 01 05 03 | Други разходи за управление в областта на изследванията | 256 000 | Други разходи за персонал, инфраструктура, административни и управленски разходи на REA, съответстващи на задачите на специфична програма „Сътрудничество“, свързани с област на политиката „Енергетика и транспорт“ |

08 01 05 01 | Разходи, свързани с изследователския персонал | 715 000 | 12 длъжностни лица, командировани от Комисията |

08 01 05 02 | Външен персонал за изследователска дейност | 64 000 | Бюджетни кредити, съответстващи на 2 щатни места за договорно наети лица, които бяха съкратени след прехвърляне на задачи към REA |

08 01 05 03 | Други разходи за управление в областта на изследванията | 10 771 000 | Други разходи за персонал, инфраструктура, административни и управленски разходи на REA, съответстващи на задачите на специфични програми „Капацитети“, „Сътрудничество“ и „Хора“, свързани с област на политиката „Научни изследвания“ |

09 01 05 03 | Други разходи за управление в областта на изследванията | 926 000 | Други разходи за персонал, инфраструктура, административни и управленски разходи на REA, съответстващи на задачите на специфични програми „Сътрудничество“ и „Капацитети“, свързани с област на политиката „Информационно общество и медии“ |

Общо | 14 601 000 |

Изчислението се основава на разходите за персонал за 2007 г., индексирани с 2 % на година. Единичните разходи за 2007 г. са: срочно наети лица: 0,117 млн. EUR; договорно наети лица: 0,063 млн. EUR; командировани национални експерти: 0,068 милиона EUR. Разходите за 2008 г. се основават на средното присъствие на персонала на REA за период от шест месеца.

Прехвърлянето на задачи към REA се очаква да доведе до икономии в размер на 76 571 000 EUR за периода от 2008 г. до 2013 г. За 2008 г. се предлага увеличение на оперативните бюджетни кредити по ред 02 04 01 01 – Изследвания в областта на космическото пространство с 3 672 000 EUR и по ред 02 04 01 02 – Изследвания в областта на сигурността с 3 327 000 EUR, както и намаление по ред 02 01 05 - Разходи за подкрепа на изследователската дейност в област на политиката „Предприятия“ с 6 999 000 EUR:

Бюджетен ред | Описание | Сума (EUR) |

02 04 01 01 | Научни изследвания в областта на космическото пространство | 3 672 000 |

02 04 01 02 | Научни изследвания в областта на сигурността | 3 327 000 |

02 01 05 01 | Разходи, свързани с изследователския персонал | -3 340 000 |

02 01 05 02 | Външен персонал за изследователска дейност | -1 700 000 |

02 01 05 03 | Други разходи за управление в областта на изследванията | -1 959 000 |

4. Изменение на щатното разписание на агенция FRONTEX

За 2008 г. бюджетният орган предостави допълнителна сума от 30 млн. EUR за Европейската агенция за управление на оперативното сътрудничество по външните граници на държавите-членки на Европейския съюз (FRONTEX) (2,8 млн. EUR за административни разходи и 27,2 млн. EUR за оперативни разходи). Това представлява увеличение от 79 % спрямо предварителния проектобюджет на Комисията за 2008 г.

Следователно FRONTEX подготви ревизирана работна програма за 2008 г., която бе изпратена на Управителния съвет на 12 ноември 2007 г. Допълнителните бюджетни кредити ще доведат до значително увеличаване на работата на агенцията. Броят на служителите в момента е недостатъчен за справяне с увеличените и удължени оперативни дейности. Затова е нужно изменение на щатното разписание за 2008 г., което ще позволи на FRONTEX да изпълнява по подходящ начин своята ревизирана работна програма.

По тези причини се предлага увеличение на щатното разписание за 2008 г. от 69 на 94 работни места въз основа на решенията на Управителния съвет на FRONTEX от 20 септември (-1 AD9; +1 AD8) и от 7 ноември 2007 г. (+25 места). Допълнителният персонал ще изпълнява главно оперативни задачи (17 места). Предложените изменения не изискват допълнителни разходи, тъй като съответните административни бюджетни кредити вече са разрешени в бюджета за 2008 г.

5. Програма „Галилео“ – административно управление

Измененото предложение за Регламент на Европейския парламент и на Съвета за по-нататъшното прилагане на европейските сателитни радио-навигационни програми (EGNOS и Галилео) (COM(2007)535 окончателен) предвижда създаване на нов бюджетен ред за разходи за административно управление. Все пак, този бюджетен ред не бе включен в предварителния проектобюджет за 2008 г. и не бе създаден в хода на бюджетната процедура.

Затова се предлага създаване на бюджетен ред 06 01 04 12: Програма „Галилео“ - разходи за административно управление. Редът ще бъде в размер на 2 млн. EUR за бюджетни кредити за поети задължения и за плащания, които ще бъдат приспаднати от оперативен ред 06 02 10 Програма „Галилео“.

Европейската комисия от името на ЕС, като собственик на системата, ще носи отговорност за гарантиране, че политическите и международните ангажименти на ЕС са изпълнени, за определяне и договаряне на общите условия и изисквания за системата. През фазата на разполагане Комисията трябва да осигури пълно управление на риска на всички нива на програмата, както и да приложи структурни мерки за определяне, контрол, намаляване и наблюдение на рисковете.

За тази цел Комисията трябва да определи необходимите инструменти и да се увери, че притежава нужните ресурси, по-специално по отношение на помощта, необходима за изпълнението на тази задача. Затова Европейската комисия ще се консултира с експерти, професионалисти с опит от дисциплини като управление на проекти, космическо инженерство, финанси, технологически маркетинг, които ще бъдат независими проверяващи лица на програмата.

6. Извънредни разходи за кризи

Комисията състави план за непрекъснатостта на дейностите, целящ да осигури гладкото функциониране на нейните служби в случай на сериозни смущения. Всъщност процедурите са установени с цел улесняване и ускоряване на спешните разходи (и продължаване на събирането на средства), като едновременно с това се спазват правилата, определени във Финансовия регламент и неговите Правила за прилагане, които са приложими за общия бюджет на Европейските общности.

Все пак, в случай на разходи, свързани с обявена криза, може да се наложи Комисията спешно да финансира извънредни разходи, които не са предвидени в нормалния ѝ административен бюджет.

Затова се предлага създаване на един специален бюджетен ред 27 01 11 Извънредни разходи за кризи в раздел III от бюджета, който да покрива всички видове административни разходи, които не са разрешени другаде в бюджета.

Тъй като административният бюджет на Комисията вече покрива повечето видове разходи, които могат да възникнат по време на кризи, новият бюджетен ред ще се ограничава до разходи, които са (i) направени по време на кризи; (ii) не могат да бъдат отнесени към други съществуващи административни бюджетни редове; (iii) и бюджетният орган трябва да бъде уведомен за точния им характер веднага след края на кризата.

Предвид очаквания незначителен ефект на тези разходи върху общия административен бюджет на Комисията и отчитайки тяхната хипотетичност, Комисията смята за достатъчно в предложения бюджетен ред да се впише запис „p.m“.

Сумите, които ще бъдат необходими, ще се прехвърлят към този бюджетен ред от позиция от дял „Бюджет“, ред 27 01 02 19 Други разходи за управление - недецентрализирано управление. Ако необходимите суми надхвърлят наличните бюджетни кредити по тази позиция, Комисията ще представи на бюджетния орган нужните предложения за трансфер.

ОБОБЩЕНА ТАБЛИЦА ПО ФУНКЦИИ ОТ ФИНАНСОВАТА РАМКА

Финансова рамка Функция/подфункция | Финансова рамка 2008 г. | Бюджет за 2008 г. | ППКБ 1/2008 | Бюджет 2008 г. + Коригиращ бюджет 1/2008 г. |

|Поети задължения |Плащания |Поети задължения |Плащания |Поети задължения |Плащания |Поети задължения |Плащания | | 1. УСТОЙЧИВ РАСТЕЖ | | | | | | | | | | 1a. Конкурентоспособност за растеж и заетост |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1б. Кохезия за растеж и заетост |46 889 000 000 | |46 877 941 445 |40 551 565 026 | | |46 877 941 445 |40 551 565 026 | | Общо | 57 275 000 000 | |57 963 941 445 | 50 324 204 626 | | |57 963 941 445 | 50 324 204 626 | | Марж[4]

| | |-188 941 445 | | | |-188 941 445 | | | 2. ОПАЗВАНЕ И УПРАВЛЕНИЕ НА ПРИРОДНИТЕ РЕСУРСИ | | | | | | | | | | От които разходи, свързани с пазара, и директни плащания |46 217 000 000 | |40 876 490 000 |40 825 600 500 | | |40 876 490 000 |40 825 600 500 | | Общо | 58 800 000 000 | |55 041 123 496 | 53 177 320 053 | | |55 041 123 496 | 53 177 320 053 | | Марж | | |3 758 876 504 | | | |3 758 876 504 | | | 3. ГРАЖДАНСТВО, СВОБОДА, СИГУРНОСТ И ПРАВОСЪДИЕ | | | | | | | | | | 3a. Свобода, сигурност и правосъдие |747 000 000 | |728 034 000 |533 196 000 | | |728 034 000 |533 196 000 | |3б. Гражданство |615 000 000 | |614 843 000 |708 253 006 |162 387 985 |162 387 985 |777 230 985 |870 640 991 | | Общо | 1 362 000 000 | |1 342 877 000 | 1 241 449 006 | 162 387 985 | 162 387 985 | 1 505 264 985 | 1 403 836 991 | | Марж[5]

| | |19 123 000 | | | |19 123 000 | | | 4. ЕС КАТО ГЛОБАЛЕН ПАРТНЬОР[6]

|7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Марж | | | -70 000 000 | | | | -70 000 000 | | | 5. АДМИНИСТРАЦИЯ[7]

|7 380 000 000 | |7 283 860 235 | 7 284 420 235 | | |7 283 860 235 | 7 284 420 235 | | Марж | | | 173 139 765 | | | | 173 139 765 | | | 6. КОМПЕНСАЦИИ | 207 000 000 | |206 636 292 | 206 636 292 | | |206 636 292 | 206 636 292 | | Марж | | | 363 708 | | | | 363 708 | | | ОБЩО | 132 026 000 000 | 129 681 000 000 | 129 149 656 468 | 120 346 758 612 | 162 387 985 | 162 387 985 | 129 312 044 453 | 120 509 146 597 | | Марж | | |3 692 561 532 | 9 650 459 388 | | |3 692 561 532 | 9 650 459 388 | |

[1] ОВ L 248, 16.9.2002 г., стр. 1.

[2] ОВ L 390, 30.12.2006 г., стр. 1.

[3] Регламент (ЕО) № 2012/2002 на Съвета от 11 ноември 2002 г. относно създаване на фонд „Солидарност“ на Европейския съюз (OВ L 311, 14.11.2002 г.).

[4] Европейският фонд за приспособяване към глобализацията (EGF) не е включен в изчисляването на маржа във функция 1a.

[5] Сумата за фонд „Солидарност“ на Европейския съюз е въведена над съответните функции съгласно предвиденото в Междуинституционалното споразумение от 17 май 2006 г. (ОВ С 139, 14.6.2006 г.)

[6] Маржът за 2008 г. за функция 4 не отчита бюджетните кредити, свързани с Резерва за неотложна помощ.

[7] За изчисляване на маржа под тавана за функция 5 е взета предвид бележка под линия (1) от финансовата рамка за 2007—2013 г. за сума от EUR 77 милиона за вноските на персонала по пенсионната схема.